ดูสีของงู เข้าใจความต่างของพฤติกรรม
สังเกตดูว่าลายสีแดงและสีเหลืองติดกันหรือไม่ ถ้าติดกัน แสดงว่านั่นคืองูปะการังที่มีพิษ การใช้สีช่วยแยกถือเป็นทางที่ง่ายที่สุดในการบอกความแตกต่างระหว่างงูปะการังและงูคิงสเนคในสหรัฐอเมริกาแล้วล่ะนะ  สำหรับงูปะการัง จะมีรูปแบบสีเรียงเป็นสีแดง เหลือง ดำ เหลือง แดง สำหรับงูคิงสเนค รูปแบบสีจะเป็นแดง ดำ เหลือง ดำ แดง หรืออาจเป็นสีฟ้า หางของงูปะการังที่มีพิษจะมีสีดำและเหลืองเท่านั้น ไม่มีสีแดงปนมาเลย ส่วนรูปแบบสีของงูคิงสเนคจะไล่สีแบบเดิมไปเรื่อยๆ จนสุดปลายหาง สังเกตดูว่าหัวของมันเป็นสีเหลืองกับดำ หรือเป็นสีแดงกับดำ งูปะการังจะมีหัวสีดำ และจมูกจะสั้น ส่วนหัวของงูคิงสเนคมักจะเป็นสีแดง และจมูกจะยืดยาวออกมามากกว่า ผู้คนที่อาศัยอยู่ในบริเวณที่มีทั้งงูปะการังและงูคิง มักจะแต่งกลอนที่ง่ายต่อการจำ เพื่อแยกระหว่างงูทั้งสองชนิดออกจากกันได้อย่างแนบเนียน:  แดงติดเหลือง เสี่ยงมีเรื่อง แดงติดดำ เป็นเพื่อนขำๆ แดงติดเหลือง เฟื่องการฆ่า แดงติดดำ ไร้พิษสักคำ แดงติดเหลือง พิษตัวเขื่อง ดำติดแดง ไม่แรง ปลอดภัย เหลืองติดแดง แฝงความร้าย แดงติดดำ จำไว้ไม่อันตราย แดงติดเหลือง โดนแล้วเคือง แดงติดดำ ไม่มีพิษขอย้ำ ข้อสันนิษฐานในบทความนี้ มักจะเชื่อถือได้สำหรับงูปะการัที่มีถิ่นกำเนิดอยู่ที่อเมริกาเหนือเท่านั้น อย่างเช่นสายพันธุ์ Micrurus fulvius (งูปะการังธรรมดา หรือแถบตะวันออก),Micrurus tener (งูปะการังเท็กซัส) และ Micruroides euryxanthus (งูปะการังอริโซนา) จะพบได้ในแถบทางทิศใต้หรือตะวันตกของประเทศสหรัฐอเมริกา  โชคร้ายที่ที่อื่นบนโลกใบนี้ รูปแบบของสีงูจะต่างกันออกไปเล็กน้อย ทำให้ไม่มีสมมติฐานตามธรรมชาติที่จะแยกระหว่างงูที่มีพิษและไม่มีพิษได้ ถ้าหากไม่รู้สายพันธุ์มันอย่างแน่ชัด นั่นหมายความว่ากลอนนี้ไม่ได้กล่าวถึงงูปะการังทุกพื้นที่ รวมถึงงูที่มีลักษณะคล้ายกันด้วย ทั้งงูปะการังและงูคิงสเนคต่างชอบอาศัยอยู่ใต้ขอนไม้และกองใบไม้ที่พื้นในเวลากลางวัน มันอาจอยู่ในถ้ำและรอยแตกของหินได้เช่นกัน ขอให้ระมัดระวังยามที่ต้องยกหินหรือขอนไม้ขึ้น หรือเข้าไปในบริเวณใต้ดินก็ตาม ถ้าคุณเห็นงูที่มีสีสันสดใส รูปแบบลายเป็นแหวนๆ กำลังเลื้อยอยู่บนต้นไม้ มันอาจเป็นงูคิงสเนคก็ได้นะ เพราะงูปะการังจะไม่ค่อยเลื้อยขึ้นต้นไม้กันหรอก แต่ถึงอย่างนั้นคุณก็ควรดูให้แน่ใจก่อนว่ามันไม่ใช่งูปะการังจริงๆ และทางที่ดีก็อย่าเข้าไปใกล้มากเกินไปจะดีที่สุดนะ เมื่องูปะการังรู้สึกตัวว่าถูกคุกคาม มันจะขยับหางและหัวไปด้านหลังและหน้าสลับกันเพื่อสร้างความงุนงงให้นักล่า งูคิงสเนคจะไม่ทำอะไรแบบนี้ ถ้าคุณเห็นงูส่ายหัวส่ายหางแปลกๆ อาจเพราะมันคืองูปะการังก็ได้ แนะนำให้อยู่ห่างๆ ไว้นะ  งูปะการังเป็นงูที่มีความสันโดษมากๆ และหาตัวพบได้ยากในป่า มันจะจู่โจมเฉพาะตอนที่รู้สึกถูกคุกคามมากๆ แล้วเท่านั้น เพราะฉะนั้น ถ้าคุณเจองูแสดงอาการแบบนี้ ก็ยังมีเวลาพอที่จะให้ปลีกตัวออกมาอยู่นะ งูคิงสเนค (ราชาแห่งงู) ได้ชื่อนี้มาเนื่องจากมันกินงูชนิดอื่นเป็นอาหารนั่นเอง รวมถึงงูมีพิษด้วยนะ มันจะไม่มีอาการป้องกันตัวในแบบดังกล่าว ถึงมันจะรู้วิธีขู่และสั่นหางเหมือนงูหางกระดิ่งก็ตาม นอกจากจะฉีดพิษเข้าสู่ร่างกายแล้ว งูปะการังยังฝังเขี้ยวและเคี้ยวเหยื่ออีกด้วย เพราะเราสามารถสะบัดงูออกได้ก่อนที่มันจะฉีดพิษเข้ามา ฉะนั้นคนส่วนใหญ่จึงไม่ค่อยเสียชีวิตจากการที่โดนมันกัดกันสักเท่าไร อย่างไรก็ตาม หากถูกกัดแล้วปล่อยไว้ ก็อาจทำให้หัวใจวายและเสียชีวิตลงได้เช่นกัน  ถ้าถูกงูปะการังกัด ตอนแรกก็จะไม่เจ็บอะไรมากเท่าไร แต่เมื่อไรที่พิษไหลซึมเข้าร่างกาย เหยื่อจะพูดไม่เป็นภาษา สายตาพร่ามัว และเป็นอัมพาตได้ ถึงแม้ว่าคุณไม่รู้สึกอะไรเลยหลังจากที่ถูกงูปะการังกัด ก็ควรเรียกหน่วยฉุกเฉินมาอยู่ดี    หากคุณถูกงูปะการังกัด ให้ตั้งสติ ถอดเสื้อผ้าที่คับแน่นและเครื่องประดับออก แล้วทำการรักษาโดยด่วนที่สุด
ดูรูปแบบของสีงู. ดูว่างูมีหางสีดำหรือเหลือง. ดูที่สีและรูปร่างของหัวงู. ท่องความต่างของงูทั้งสองชนิดนี้แบบเป็นกลอน. จำเอาไว้ว่ากฎนี้ใช้สำหรับงูในสหรัฐอเมริกาเท่านั้น. ระวังบริเวณที่มีขอนไม้และใบไม้สุมกันเยอะๆ. มองหางูคิงสเนคที่เลื้อยอยู่บนต้นไม้. ดูพฤติกรรมการป้องกันตัวของมัน. ระวังการกัดตามสัญชาตญาณของงูปะการัง.
https://www.wikihow.com/Tell-the-Difference-Between-a-King-Snake-and-a-Coral-Snake https://www.wikihow.com/Tell-the-Difference-Between-a-King-Snake-and-a-Coral-Snake
Looking at the Snake's Coloring Understanding Behavioral Differences